नदी को साफ करने के लिए सबसे पहले उसके ऊपर उग आईं बेकार वनस्पतियों को हटाया गया उसके बाद नदी में जाकर उसमें प्लास्टिक और बाकी कचरे को बाहर निकाला गया। नदी में घुसकर सफाई करना मजदूरों के लिए खतरनाक भी साबित हो सकता था, लेकिन गांव वालों की लगन और समर्पण के आगे सारी मुश्किलें छोटी पड़ गईं। मनरेगा कर्मचारी रश्मी ने कहा कि ये काम आसान बिल्कुल नहीं था, क्योंकि सालों से नदी में कचरा फेंका जा रहा था जिससे नदी में बदबू भी आने लगी थी।